**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-07-15 Nr. TAR-80

 Posėdžio data – 2022 m. liepos 13 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 14. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-172 „Dėl atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymo“ pakeitimas.

 Pranešėja – J. Ceplienė. Sako, kad sprendimo projekto tikslas – patvirtinti naują atlyginimo dydį už maitinimo paslaugą. Uždavinys - nustatyti atlyginimo dydį už maitinimo paslaugą, kuris realiai padengtų pasikeitusio darbo užmokesčio ir maisto produktų išlaidas.

A. Vaitkus prašo, iki Tarybos posėdžio, supažindinti su projektu socialinius partnerius, tėvus.

S. Budinas mano, kad Savivaldybės administracija galėjo pasvarstyti, kad dalį pabrangimo kompensuoti iš savivaldybės (atsižvelgus į ekonominę situaciją) biudžeto.

A. Vaitkus teigia, kad susilaikys nuo pritarimo sprendimo projektui, kadangi nėra pateikta socialinių partnerių, tėvų pozicija. Mano, kad keliant mokesčius reikia gerai įvertinti ekonominę situaciją, komunalinių paslaugų brangimą. Sako, kad gavus socialinių partnerių, tėvų nuomonę - Tarybos posėdyje galutinai apsispręs dėl sprendimo projekto.

S. Budinas mano, kad Savivaldybės administracija galėjo pasvarstyti, kad dalį pabrangimo kompensuoti iš savivaldybės (atsižvelgus į ekonominę situaciją) biudžeto. Sako, kad iki Tarybos posėdžio susilaikys nuo sprendimo priėmimo.

 NUTARTA:

 14.1. Pritarti pateiktam sprendimo projektui.

 14.2. Iki Tarybos posėdžio pateikti socialinių partnerių ir tėvų nuomonę.

 BALSUOTA: už – 3 (A. Kaveckis, R. Taraškevičius, A. Barbšys), prieš – 0, susilaiko – 3 (E. Andrejeva, S. Budinas, A. Vaitkus,).

 Pirmininko balsas lemiamas.

Posėdžio pirmininkas Aidas Kaveckis

Posėdžio sekretorė Lietutė Demidova